recursal/SuperWikiNEXT-32B huggingface dataset:
**ழீன் இரிச்சர்** *(Jean Richer)* (1630–1696)ஒரு பிரெஞ்சு வனியலாளர் ஆவார். இவர் பிரெஞ்சு அறிவியல் கல்விக்கழகத்தில் வானியல் உதவியாளராக ஜியோவன்னி டொமினிகோ காசினியின் வழிகாட்டுதலின்கீழ் பணிபுரிந்தார்.

பிரெஞ்சு கல்விக்கழகத்தின் வேண்டுதலின்பேரில் இவர் 1671 முதல் 1673 வரை பிரெஞ்சு கயானாவின் காயென்னேவில் செய்முறைகளும் வானியல் நோக்கீடுகளும் மேற்கொண்டார். செவ்வாயின் சூரியவண்மை இருப்பில் இவரும் பாரீசில் காசினியும் ஒருங்கே செய்த நோக்கீடுகளும் அளவைகளும் புவிக்கும் செவ்வாய்க்கும் இடையில் உள்ள தரவுசார்ந்த தொலைவை முதன்முதலாக மதிப்பிட உதவின. அவர்கள் இருவரும் இந்தத் தொலைவைப் பயன்படுத்தி, பின்னர் புவிக்கும் சூரியனுக்கும் இடையில் உள்ள தொலைவைக் ( வானியல் அலகு) கணக்கிட்டனர்.

இவர் ஒரு நொடியில் அரை ஊசலாட்டம் உள்ள நொடித் தனி ஊசலின் நீளத்தை அளந்தார். இது பாரீசில் உள்ள இலிகுனே ஊசலைவிட 1.25 மடங்கு (2.8மி.மீ\*) குறைவாக உள்ளதைக் கண்டார். பின்னர், அய்சக் நியூட்டன் ஈர்ப்பு விசை பொருள்களுக்கிடையில் உள்ள தொலைவின் இருமடிக்கு தலைக்கீழ் விகிதத்தில் மாறுவதால், இரிச்சர் ஆய்வின் புறநிலையான முடிவு நிலநடுவரைக்கு அண்மையில் உள்ள கயென்னே பாரீசை விட புவி மையத்தில் இருந்து கூடுதல் தொலைவில் அமைதலைக் காட்டுகிறது. எனவே புவி கோள வடிவத்தில் இருக்க முடியாது. அது நிலநடுவரையருகில் மற்றப் பகுதியை விட பெருத்து இருக்கிறது என்பது தெளிவாகிறது. புவி மேற்பரப்பில் ஈர்ப்பு விசை மாறுவதை முதன்முதலில் நோக்கியவர் இரிச்சரே. மேலும், இது ஈர்ப்பளவையியலைத் தோற்றுவித்தது எனலாம்.

இவரது 1673 பாரீசு வருகை விழாப்போல கொண்டாடப்பட்டது. இவரது தரவுகளின் முடிவுகள் கணிக்கப்பட்டுவிட்டன. என்றாலும் ஆய்வு அறியப்படாத காரணங்களால் வெளியிடப்படவில்லை. ஆனால் இந்த வெளியீடு 1879 இல்  *Observations Astronomiques et Physiques Faites en L'Isle de Caïenne par M. Richer, de l'Academie Royale des Sciences.* எனும் தலைப்பில் இரிச்சரின் பெயரில் வெளியிடப்பட்டது. விரைவிலேயே இவருக்கு செருமனியில் பொறியியல் திட்டம் ஒன்று வழங்கப்பட்டது. இவருடைய இதற்குப் பிந்தைய வாழ்க்கை ஆவணப்படுத்தப்படவில்லை. இவர் 1696 இல் பாரீசில் இறந்ததாகப் பெரும்பாலான வாழ்க்கைவரைவாளர்கள் கூறுகின்றனர்.

* குறிப்பு: தனி ஊசல் பக்கத்தில் குறிப்பிட்டிருப்பது போல 2.5 மணித்துளிகள் வேறுபாடு... ஒத்துப்போவதாக இல்லை. இந்த எண் 3.1 மணித்துளிகள் காலவேறுபாட்டைத் தருகிறது. உலகச் சிறுமம் மெக்சிகோ நகரில் அமைவதைப் போல ~5.2 எனில், இது மேலே குறிப்பிட்டது போல 2இன் பெருக்கலாக அல்லது இருமடங்காக அமைவதைக் காணலாம்.

மேற்கோள்கள்
-----------

1. ↑
2. ↑  Poynting, John Henry; Joseph John Thompson (1907). *A Textbook of Physics: Properties of Matter, 4th Ed.*. London: Charles Griffin & Co.. பக். 20. .

வெளி இணைப்புகள்
---------------

* 
*
**யோக்கிம் பிராங்கு** (*Joachim Frank*, **ஜோக்கிம் பிராங்க்**, பிறப்பு: 12 செப்டம்பர் 1940) ஒரு ஜெர்மானிய அமெரிக்கர், கொலம்பியா பல்கலைக்கழகம், நியூயார்க் நகரம் வசிக்கும் உயிர் இயற்பியலாளர் மற்றும் உயிரியல் மூலக்கூறுகளுக்கான ஒற்றைத் துகள் தாழ்வெப்ப எலக்ட்ரான் நுண்ணோக்கி துறையை தோற்றுவித்தவர். இவர் 2017 ஆம் ஆண்டின் வேதியலுக்கான நோபல் பரிசு ரிச்சர்டு ஹென்டர்சன் மற்றும் ஜாக்ஸ் துபோகேத் ஆகியோருடன் இணைந்துப் பெற்றார். பாக்டீரியா மற்றும் யூக்கரியோட்ஸ் ஆகியவற்றிலிருக்கும் ரைபோசோமின் கட்டமைப்பு மற்றும் செயல்பாட்டை ஆராய்வதற்கு குறிப்பிடத்தக்க பங்களிப்பை செய்தார்.

வாழ்க்கை மற்றும் ஆராய்ச்சிப் பணி
--------------------------------

பிரான்க் வெய்டெனா/சீகிலில் பிறந்தார். ஃப்ரைபர்க் பல்கலைக்கழகத்தில் 1963 ஆம் ஆண்டில் இளங்கலை அறிவியல் பிரிவில் இயற்பியலில் பட்டம் பெற்றார். வால்டர் ரோல்வாகன் வழிகாட்டின்படி லுட்விக் மாக்ஸிமில்லியன்ஸ் முனிச் பல்கலைகழகத்தில் தனது ஆராய்ச்சியான தங்கம் அதன் உருகும் புள்ளியில் துணை எலக்ட்ரான் உமிழ்வு பற்றிய கட்டுரைக்குப் 1967 ஆம் ஆண்டில் பட்டயம் பெற்றார். பிரான்க் தனது முனைவர் பட்டத்தை முனிச் தொழில்நுட்ப பல்கலைகழகத்தில் உள்ள வால்டர் ஹோப்ஸ் மேக்ஸ் பிளான்க் ஆராய்ச்சிக் கூடத்தில் (தற்போது மேக்ஸ் பிளான்க் உயிர் வேதியல் நிறுவனம்) பட வேறுபாடு மற்றும் புனரமைப்பு முறைகளைப் பயன்படுத்தி அதிக துள்ளிய எலக்ட்ரான் நுண்ணோக்கி பற்றிய ஆராய்ச்சிக் கட்டுரைக்காக 1970 ஆம் ஆண்டில் முனைவர் பட்டம் பெற்றார்.

விருதுகள்
---------

* 2017 வேதியியலுக்கான நோபல் பரிசு

மேற்கோள்கள்
-----------

1. ↑  Frank, Joachim (2017), Curriculum Vitae பரணிடப்பட்டது 2017-10-09 at the வந்தவழி இயந்திரம். Retrieved October 4, 2017.
2. ↑  "The Nobel Prize in Chemistry 2017". The Nobel Foundation. 4 October 2017. 6 October 2017 அன்று பார்க்கப்பட்டது.
3. ↑  Entry in the University Archive Freiburg, Prüfungsausschuss für Diplom-Physiker B 11/593
**ழூமுர் செல்லியம்மன் கோயில்** தமிழ்நாட்டில் பெரம்பலூர் மாவட்டம், ழூமுர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செல்லியம்மன் சன்னதியும், விநாயகர், மாரியம்மன், ஏகாம்பரேஸ்வரர் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது. கார்த்திகை மாதம் திருகார்த்திகை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**லூசு** என்பது விவிலியத்தில் வரும் இரு இடங்களின் பெயர்.

ஆதியாகமத்தில் குறிப்பிடப்பட்டுள்ளது
-----------------------------------

பெத்தேலுடன் தொடர்புடைய கானானிய அரச நகரம். இதன் பழைய பெயர் லூசு/ லூஸ் ( தொடக்க நூல் / ஆதியாகமம் 28 :19, 35: 6 ). லூசும் பெத்தேலும் ஒரே நகரத்தை குறிக்கிறதா என்பதை குறித்து அறிஞர்களிடையே விவாதிக்கப்படுகிறது.லூசு என்பது கானானிய பெயர் , பெத்தேல் என்பது எபிரேய மொழி பெயரா ? என்றும் அல்லது ஒன்றுக்கொன்று அருகாமையில் உள்ள இருவேறு நகரங்களா ? என்றும் விவாதிக்கப்படுகிறது. விவிலியத்தில் , லூசுக்கு மறுபெயரிட்டவர் யாக்கோபு. "அந்த ஸ்தலத்திற்குப் பெத்தேல் என்று பேரிட்டான். அதற்கு முன்னே அவ்வூருக்கு லூஸ் என்னும் பேர் இருந்தது.
ஆதியாகமம் 28:19 "

நீதித் தலைவர்கள் / நியாதிபதிகளில் குறிப்பிட்டுள்ளது
---------------------------------------------------

லூஸ் என்ற இரண்டாவது நகரம்,  லூஸிலிருந்து வந்த மனிதரால் நிறுவப்பட்டது என்று நியாயாதிபதிகள் 1:22-ல் குறிப்பிடப்பட்டுள்ளது. " 22 யோசேப்பின் குடும்பத்தாரும் பெத்தேலுக்கு விரோதமாய்ப் போனார்கள். கர்த்தர் அவர்களோடேகூட இருந்தார்.  23 யோசேப்பின் புத்திரர் பெத்தேலை வேவுபார்க்க ஆட்களை அனுப்பினார்கள். முன்னே அந்தப் பட்டணத்திற்கு லூஸ் என்று பேர். 24 அந்த வேவுகாரர் பட்டணத்திலிருந்து புறப்பட்டுவருகிற ஒரு மனுஷனைக் கண்டு: பட்டணத்திற்குள் பிரவேசிக்கும் வழியை எங்களுக்குக் காண்பி. உனக்குத் தயைசெய்வோம் என்றார்கள். 25 அப்படியே பட்டணத்திற்குள் பிரவேசிக்கும் வழியை அவர்களுக்குக் காண்பித்தான். அப்பொழுது அவர்கள் வந்து, பட்டணத்திலுள்ளவர்களைப் பட்டயக்கருக்கினால் வெட்டி, அந்த மனுஷனையும் அவன் குடும்பத்தையும் விட்டுவிட்டார்கள். 26 அப்பொழுது அந்த மனுஷன் ஏத்தியரின் தேசத்திற்குப் போய், ஒரு பட்டணத்தைக் கட்டி, அதற்கு லூஸ் என்று பேரிட்டான். அதுதான் இந்நாள்மட்டும் அதின் பேர். "

இந்த இரண்டாவது லூஸ் , கோலான் ஹெய்டில் உள்ள பானியாஸின் வடமேற்கில் நான்கு மைல் தூரத்திலுள்ள லாசீஸ் அல்லது வஸ்ஸானியால் என்று அடையாளம் காணப்பட்டுள்ளது.

உசாத்துணை
---------
**பெருந்தேவனார்** சங்ககாலப் புலவர். இவரிலிருந்து வேறுபடுத்திக் காட்டவே சங்கப்பாடல் தொகுக்கப்பட்ட பிற்காலத்தில் வாழ்ந்த பெருந்தேவனாரைப் 'பாரதம் பாடிய பெருந்தேவனார்' எனக் குறிப்பிட்டனர்.

சங்கநூல் தொகுப்பில் பெருந்தேவனார் பாடல்கள் மூன்று உள்ளன.

பாடல் சொல்லும் செய்திகள்
------------------------

### பிரியின் புணருமா?

இருவகை வினைகள். ஒன்று, முடைநாற்றம் அடிக்கும் இடத்தில், கோடை வெயிலில் தன் சிறகுகளும் கருகும்படி கழுகு இருக்கும் காட்டுவழியில் பொருள்செய்வினை. மற்றொன்று, மனைவியோடு வாழ்ந்துகொண்டே வாழும் மனைமுதல்வினை. நெஞ்சே! நினைத்துப்பார். எது இனிது? - தலைவன் நினைவுகள்.
### சிறுகட் பெருநிரை

யானைக் கூட்டத்தின் பசியைப் போக்கக் களிறு யா மரத்தைக் குத்திக் கிழிப்பதை வழியில் பார்க்கும்போது, பொருள்தேடச் சென்ற நம் தலைவர் உன்னை எண்ணித் திரும்பிவிடுவார். கவலை வேண்டாம் என்று சொல்லித் தோழி தலைவியை ஆற்றுவிக்கிறார்.
### மை ஊன் புழுக்கல் (மட்டன் பிரியாணி) + எலிவறுவல்

வளைவாய்க் கூகையே, இது கேள்! ஊர்மன்றத்துக் கடவுள் மரத்தில் இருந்துகொண்டு நான் அஞ்சும்படி உன் கடுங்குரலால் பயிற்றாதே! அவர் வரவை நள்ளிரவில் நான் நினைத்துக்கொண்டிருக்கும்போது குரல் எழுப்பாதே. குழறாமல் இருந்தால் மையூன் புழுக்கலும் எலிவறுவலும் உனக்குத் தருவேன். - தலைவி கூகையோடு பேசுகிறாள்.

அடிக்குறிப்பு
-------------

1. ↑  சங்ககாலப் புலவர் பெருந்தேவனார் என்பவரும் ஒருவர் அல்லர். குறுந்தொகை 255ஆம் பாடலைப் பாடியவர் 'கடுகு பெருந்தேவனார்' என்னும் பெயர்கொண்ட வேறொருவர் என்பது மு. அருணாசலம் அவர்கள் கருத்து (தமிழ் இலக்கிய வரலாறு, ஒன்பதாம் நூற்றாண்டு, பாகம்1, பக்கம் 3)
2. ↑  அவை: அகநானூறு 51, நற்றிணை 83, குறுந்தொகை 255
3. ↑  அகநானூறு 51
4. ↑  குறுந்தொகை 255
5. ↑  நற்றிணை 83
**சாமியான் போர்** (*Samian War*, கிமு 440-439) என்பது ஏதென்சுக்கும் சமோசுக்கும் இடையிலான பண்டைய கிரேக்க இராணுவ மோதலாகும். சமோஸ் மற்றும் மிலீட்டஸ் இடையேயே பிரினே என்ற நகரத்தை தன்வயப்படுத்திக் கொள்ளும் விசயமாக தகராறு ஏற்பட்டது. இந்த இரண்டு நாடுகளும் டெலியன் கூட்டணியின் உறுப்பினர்கள். மிலீட்டஸ் ஏதென்சின் உதவியை நாடியது, சாமோஸ் பாரசீகத்தின் உதவியை நாடியது. மிலீட்டசுக்கு ஆதரவாக ஏதென்சு இதில் தலையீட்டனர். சாமியன்கள் மிலீட்டஸ் மீதான தாக்குதலை நிறுத்த மறுத்தபோது, ஏதெனியர்கள் சமோசின் சிலவர் ஆட்சி அரசாங்கத்தினரை எளிதாக விரட்டி, நகரத்தில் ஒரு அரண்காவல் செய்யப் படையை நிறுத்தினர். ஆனால் சிலவர் ஆட்சிக் குழுவினர் பாரசீக ஆதரவுடன் விரைவில் திரும்பினர்.

இந்த கிளர்ச்சியை அடக்குவதற்கு ஒரு பெரிய ஏதெனியன் கடற்படை அனுப்பப்பட்டது. பெரிக்கிள்ஸ் தலைமையில் அறுபது கப்பல்களைக் கொண்ட இந்த கடற்படை துவக்கத்தில் சாமியானை தோற்கடித்து நகரத்தை முற்றுகையிட்டது. ஆனால் பாரசீக கடற்படை தெற்கிலிருந்து நெருங்கி வருவதை அறிந்ததும் பெரிகிள்ஸ் கணிசமாக கடற்படையுடன் முற்றுகையை தளர்த்திக் கொண்டு பின்வாங்கி நின்றார். இரண்டு கடற்படைகள் சந்திக்கும் வாய்ப்பு இல்லாததால் பாரசீகர்கள் திரும்பிச் சென்றனர். பெரும்பாலான ஏதெனியன் கடற்படை பின்வாங்கி விட்டதால், சாமியன்கள் எஞ்சியிருந்த முற்றுகையாளர்களை விரட்டி, இரண்டு வாரங்களுக்கு, தங்கள் தீவைச் சுற்றியுள்ள கடலைத் தங்கள் கட்டுப்பட்டில் கொண்டுவந்தனர். இருப்பினும், பெரிக்கிள்ஸ் தலைமையிலான ஏதெனியர்கள் சுமார் இருநூறு கப்பல்களாக தங்கள் கடற்படையின் பலத்தை அதிகரித்துக் கொண்டு திரும்பி, மீண்டும் சமோசை முற்றுகையிட்டனர். ஒன்பது மாதங்களுக்கு முற்றுகை நீடித்தது. இறுதியில் சமோஸ் நகரம் சரணடைந்தது. சரண்டைவதற்கான விதிமுறைகளின் கீழ் சாமியர்கள் தங்கள் மதில்கள் இடித்து தரைமட்டமாக்க, பணயக்கைதிகளை விடுவித்தனர். தங்கள் கடற்படையையும் சரணடையவைத்தனர். மேலும் அடுத்த 26 ஆண்டுகளுக்கு ஏதென்சுக்கு போர் இழப்பீடு வழங்க ஒப்புக்கொண்டனர். இந்த நேரத்தில் பிசாண்டியமும், ஏதென்சுக்கு எதிராக தலை தூக்கப்பார்த்தது. ஆனால் சாமோசுக்கு ஏற்பட்ட நிலையைப் பார்த்து அடங்கிவட்டனர். தலை தூக்க பார்த்ததற்கு தண்டனையாக டெலியன் கூட்டணிக்கு பிசாண்டியம் செலுத்த வேண்டிய கப்பத் தொகை அதிகரிக்கப்பட்டது.

போரின் போது, சாமியன்கள் எசுபார்த்தாவிடம் உதவி கோரினர். எசுபார்த்தன்கள் துவக்கத்தில் இந்த கோரிக்கையை ஏற்க முனைந்தனர். மேலும் அந்த நேரத்தில் ஏதென்சுக்கு எதிரான போரில் பங்கேற்க அவர்களின் கூட்டாளியான கொரிந்தியா விருப்பாததால் இப்போரில் சாமியன்களுக்கு ஆதரவாக வரவில்லை.
கணிதத்தில் **இடைநிலை மதிப்புத் தேற்ற**த்தின்படி (*intermediate value theorem*), ஒரு தொடர்ச்சியான சார்பின் எதிருருவின் குறைந்தபட்ச வரம்பிற்கும் அதிகபட்ச வரம்பிற்கும் இடையிலமையும் ஒரு மதிப்பினைச் சார்பின் எதிருருவாகக் கொண்டு, குறைந்தபட்சம் ஒரு புள்ளியாவது அச்சார்பின் ஆட்களத்தில் இருக்கும்.

தேற்றம்
-------

இடைநிலை மதிப்புத் தேற்றம்
* *படிவம் I.*

மூடிய இடைவெளி [*a*, *b*] இல் வரையறுக்கப்பட்ட ஒரு தொடர்ச்சியான மெய்மதிப்புச் சார்பு *f*. *f*(*a*) மற்றும் *f*(*b*) இரண்டிற்கும் இடைப்பட்டதொரு எண் *u* எனில், *f*(*c*) = *u* ; *c* ∈ (*a*, *b*) என்றவாறு ஒரு எண் *c* இருக்கும்.
* *படிவம் II.*

*I* என்பது மெய்யெண் இடைவெளி [*a*, *b*]. *f* : *I* → **R** ஒரு தொடர்ச்சியான சார்பு. இச்சார்பின்கீழ் அமையும் எதிருரு *f*(*I*) ம் [*f*(*a*), *f*(*b*)], அல்லது [*f*(*b*), *f*(*a*)] என்ற இடைவெளியாக இருக்கும்.
*f*(*I*) ⊇ [*f*(*a*), *f*(*b*)], அல்லது *f*(*I*) ⊇ [*f*(*b*), *f*(*a*)].
இதற்குச் சமானமான வடிவம்:

*f* : [*a*, *b*] → **R** ஒரு தொடர்ச்சியான சார்பு மற்றும் *f*(*a*) < *u* < *f*(*b*) or *f*(*a*) > *u* > *f*(*b*) என்றவாறுள்ள ஒரு மெய்யெண் *u* எனில் *f*(*c*) = *u* ,*c* ∈ (*a*, *b*), என ஒரு எண் *c* அமையும்.
* *விளக்கம்*

[1, 2] இடைவெளியில் *f* ஒரு தொடர்ச்சியான சார்பு மற்றும் *f*(1) = 3 ; *f*(2) = 5 எனில் இத்தேற்றத்தின்படி 1, 2 க்கு இடையே ஏதேனும் ஒரு மதிப்பிற்காவது *f* ஆனது 4 என்ற மதிப்பினை அடையும்.
இத் தேற்றத்தின் முடிவிலிருந்து மூடிய இடைவெளியில் வரையறுக்கப்பட்ட ஒரு தொடர்ச்சியான சார்பின் வரைபடம் வரைபடத்தாளில் பென்சிலை இடையிடையே எடுக்க வேண்டிய அவசியமில்லாமல் தொடர்ச்சியாக வரையப்படும் என்பதை அறியலாம்.

இத் தேற்றம் மெய்யெண்களின் முழுமைத்தன்மையைச் சார்ந்திருக்கிறது. விகிதமுறு எண்களில் (**Q**) இத் தேற்றம் உண்மையாவதில்லை. எடுத்துக்காட்டாக,

*f*(*x*) = *x*2 − 2 ,*x* ∈ **Q** எனில்,
*f*(0) = −2 மற்றும் *f*(2) = 2. ஆனால் √2 ஒரு விகிதமுறா எண் என்பதால் *f*(*x*) = 0 என்றவாறுள்ள *x* எனும் விகிதமுறு எண் இல்லை.
*u* = 0 எனில் கிடைக்கும் இத்தேற்றத்தின் கூற்று, **பொல்சானோ தேற்றம்**(*Bolzano's theorem*) ஆகும். கணிதவியலாளர் பெர்னார்ட் பொல்சானோவால் 1817 ஆம் ஆண்டில் பொல்சானோ தேற்றம் நிரூபிக்கப்பட்டது. கணிதவியலாளர் அகஸ்டின் லூயிஸ் கோஷியும் 1821 இல் இதனை நிரூபித்தார்.

மறுதலை உண்மையல்ல
----------------

இடைநிலை மதிப்புத் தேற்றத்தின் மறுதலை உண்மையில்லை.

எடுத்துக்காட்டு:

*f* : [0, ∞) → [−1, 1] என்ற சார்பின் வரையறை:

*f*(*x*) = sin(1/*x*) , *x* > 0 மற்றும் f(0) = 0.
இச் சார்புக்கு இந்த இடைவெளியில், இடைநிலை மதிப்பு உள்ளது. ஆனாலும் *x* இன் மதிப்பு பூச்சியத்தை அணுகும்போது இச் சார்பின் மதிப்பு வரையறுக்கப்படவில்லை என்பதால் *x* = 0 இல் சார்பு தொடர்ச்சியற்று உள்ளது.

மேற்கோள்கள்
-----------

1. ↑  Grabiner, Judith V. (March 1983). "Who Gave You the Epsilon? Cauchy and the Origins of Rigorous Calculus". *The American Mathematical Monthly* (Mathematical Association of America) **90** (3): 185–194. doi:10.2307/2975545. Archived from the original on 2003-03-30.. பார்த்த நாள்: 2013-11-19

வெளி இணைப்புகள்
---------------

* Intermediate value Theorem – Bolzano Theorem at cut-the-knot
* Bolzano's Theorem by Julio Cesar de la Yncera, Wolfram Demonstrations Project.
* MathWorld - Bolzano's Theorem
[*தொடர்பிழந்த இணைப்பு*]
* IntermediateValueTheorem
**ழ** என்பது 1970களின் இறுதியில் வெளியான கவிதைகளுக்கான ஒரு தமிழ்ச் சிற்றிதழ் ஆகும். மாத இதழான இதன் ஆசிரியராக *ஆத்மாநாம்* இருந்தார்.

ழ இதழ் 1978 ஆண்டிலிருந்து வெளிவந்தது. இதன் 24 ஆம் இதழ் 1983 சனவரியில் வெளி வந்தது. அதன்பிறகு சரிவர வெளியாகாத இது ஞானக்கூத்தனை ஆசிரியராக கொண்டு 1987இல் இருந்து மீண்டும் வெளிவரத் துவங்கியது. 1988இல் நின்று விட்டது. ழ பொதுவாக கவிதையில் மிகுந்த அக்கறை காட்டியது. புதிதாக வெளிவந்த கவிதை நூல்கள் பற்றிய விரிவான விமர்சனங்களை வெளியிட்டது. நவீன ஓவியங்களை அட்டைப்படமாக வெளியிட்டது. ழ ஞானக்கூத்தன், ஆத்மாநாம் பிரம்ம்ராஜன், கலாப்ரியா, கல்யாண்ஜி காஸ்யபன், தேவதச்சன், ஆர். ராஜகோபாலன் முதலிய கவிஞர்களும், க. நா. சுப்ரமண்யம், நகுலன் போன்ற முன்னோடிகளும், மற்றும் பல புதியவர்களும் எழுதியிருக்கிறார்கள். பிறநாட்டுக் கவிஞர்களின் படைப்புகளின் மொழிபெயர்ப்பும் வெளியானது.

குறிப்புகள்
-----------

1. 1 2  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 255–257. 13 நவம்பர் 2021 அன்று பார்க்கப்பட்டது.
2. ↑  ழ- சிற்றிதழ், தமிழ் விக்கி, பார்த்த நாள் 18 சூன் 2022
**சாமா சாகேவா அல்லது சாமா சாகேபா** என்று அழைக்கப்படும் இத்திருவிழா இந்திய துணைக்கண்டத்தின் மிதிலா  பகுதியில் இருந்து உருவான ஒரு இந்து பண்டிகையாகும். இது ஒற்றுமையின் திருவிழாவாக ஒவ்வொரு ஆண்டும் பறவைகள் இமயமலையில் இருந்து இந்தியாவின் சமவெளியை நோக்கி இடம்பெயரத் தொடங்கும் நவம்பர் மாதத்தில் கொண்டாடப்படுகிறது. *ஹிந்துஸ்தான் டைம்ஸின்* கூற்றுப்படி, நாட்டுப்புற நாடகம் மற்றும் பாடல்களை உள்ளடக்கிய இத்திருவிழா, சகோதர சகோதரிகளுக்கு இடையிலான அன்பைக் கொண்டாடுகிறது மேலும் புராணங்களில் விவரிக்கப்பட்ட சாமா என்றழைக்கப்படும் கதாபாத்திரத்தை அடிப்படையாகக் கொண்டது.

புராண முக்கியத்துவம்
--------------------

கிருஷ்ணனின் மகள் சாமா என்பவற்றின் கதையை அடிப்படையாக கொண்டு இந்த திருவிழா கொண்டாடப்படுகிறது. தவறு செய்ததாக பொய்யாக குற்றம் சாட்டப்பட்ட அவளை, அவளது தந்தை ஒரு பறவையாக உருமாற்றி தண்டித்தார், ஆனால் அவளுடைய சகோதரன் சாகேவாவின் அன்பும் தியாகமும் மீண்டும் அவளை மனித வடிவத்தை பெற அனுமதித்தது.

கொண்டாட்டம்
-----------

கார்த்திகை மாதம் 7ஆம் நாள் நடைபெறும் சத் பூஜையிலிருந்து இந்த திருவிழாவின் கொண்டாட்டம் தொடங்குகிறது. திருமணமாகாத இளம் பெண்கள், சாமா மற்றும் சாகேவாவின் சிறிய சிலைகள், மெழுகுவர்த்திகள், கோஹ்ல், களிமண் போன்ற தினசரி உபயோகப்படுத்தும் பொருட்கள் அடங்கிய கூடையுடன் கூடிவருகின்றனர்.

அவர்கள் பாரம்பரிய பாடல்களைப் பாடிக்கொண்டே நடனமிடுவார்கள். ஊர் மத்தியில் கோலமிடுவது, ஒருவருக்கொருவர் கூடைகளை பரிமாறிக்கொள்வது போன்ற சில சடங்குகளைச் செய்கிறார்கள். இந்த கொண்டாட்டம் கார்த்திகை பூர்ணிமா வரை தொடர்ந்து நடைபெறும். கார்த்திகை பூர்ணிமாவின் மங்களகரமான நேரத்தில், பெண்கள் ஆற்றில் புனித நீராடுகிறார்கள் மற்றும் சாமா  மற்றும் சாகேவாவின்  சிலைகள் ஆற்றில் கரைக்கப்படுகின்றன.

மேற்கோள்கள்
-----------

1. ↑  "पर्यावरण रक्षा का संदेश देता सामा चकवा". *Dainik Jagran* (இந்தி). 2022-10-09 அன்று பார்க்கப்பட்டது.
2. ↑  "यस्तो छ सामा-चकेवा पर्वको पौराणिक कथा र महत्व". *Online Khabar* (நேபாளி). 2022-06-21 அன்று பார்க்கப்பட்டது.
3. ↑  "About Motihari, Introduction of Motihari, Facts About Motihari". *motihari.biharonline.in*. 2022-10-08 அன்று பார்க்கப்பட்டது.
4. ↑  "बेतिया: भाई-बहन के अटूट प्रेम का प्रतीक सामा-चकेवा पर्व का समापन". *ETV Bharat News*. 2022-10-09 அன்று பார்க்கப்பட்டது.
5. ↑  "Sama-Chakeva festival begins from Friday". *The Himalayan Times*. 2018-11-08. 2022-06-21 அன்று பார்க்கப்பட்டது.
6. ↑  "Sama Chakeva festival begins in Mithilanchal". *English.MakaluKhabar.com* (ஆங்கிலம்). 2022-06-21 அன்று பார்க்கப்பட்டது.
7. ↑  Bishnu K Jha, (22 November 2012). "Mithila's submerged in Sama-Chakeva celebrations". *ஹிந்துஸ்தான் டைம்ஸ்*. Retrieved 8 November 2017.
8. ↑  Sunita Pant Bansal (2005). *Encyclopaedia of India*, pp. 71-72. Smriti Books, ISBN 8187967714
**யோகேசு சாம்சி** (Yogesh Samsi**)** (பிறப்பு 17 நவம்பர் 1968)  இவர் ஓர் இந்தியாவைச் சேர்ந்த கைம்முரசு இணைக் கலைஞராவார்.

ஆரம்ப கால வாழ்க்கை
------------------

இவர், தில்லியில் புகழ்பெற்ற பாடகர் பண்டிட் தின்கர் கைகினிக்கு பிறந்தார்.  யோகேசின் தந்தை இவரை நான்கு வயதில் இசைக்கு அறிமுகப்படுத்தினார்.  தனது நான்கு வயதில் பண்டிட் எச். தாரநாத் ராவிடம் கைம்முரசுவைக் கற்கத் தொடங்கினார். பின்னர், இவர் மிகச்சிறந்த தாளவாதிகளில் ஒருவரும், புகழ்பெற்ற கைம்முரசுக் கலைஞருமான சாகீர் உசைனின் தந்தையான உஸ்தாத் அல்லா ரக்கா கானின் வழிகாட்டுதலை நாடினார். இவர் அல்லா ரக்காவின் உதவியுடன் 23 ஆண்டுகள் கழித்தார்.

தொழில்
------

விலாயத் கான், அஜய் சக்ரவர்த்தி, தின்கர் கைகினி, பீம்சென் ஜோஷி, சிவக்குமார் சர்மா, ஹரிபிரசாத் சவுராசியா, கென் ஜுக்கர்மன், பிர்ஜு மகராஜ் மற்றும் உஸ்தாத் இரசீத் கான் உள்ளிட்ட இந்தியாவின் உயர்தர இசைக்கலைஞர்கள் மற்றும் பாடகர்கள் மற்றும் நடனக் கலைஞர்களுடன் இவர் பணியாற்றி வந்துள்ளார். கைம்முரசு இணையில் தனித் திறமை நிகழ்ச்சியில் பாரம்பரியத்தை பாதுகாக்கும் தனது மதிப்பிற்குரிய குருவின் வார்த்தையைத் தொடர இவர் பாடுபடுகிறார்.

விருதுகள்
---------

* 2017இல் இவருக்கு சங்கீத நாடக அகாதமி விருது வழங்கப்பட்டது.

குறிப்புகள்
-----------

1. ↑
2. ↑  "Archived copy". October 17, 2012 அன்று மூலம் பரணிடப்பட்டது. November 30, 2009 அன்று பார்க்கப்பட்டது.CS1 maint: archived copy as title (link)
3. ↑  "காப்பகப்படுத்தப்பட்ட நகல்". 2008-12-10 அன்று மூலம் பரணிடப்பட்டது. 2021-01-18 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2021-02-01 அன்று மூலம் பரணிடப்பட்டது. 2021-01-18 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்" (PDF). 2021-01-19 அன்று மூலம் (PDF) பரணிடப்பட்டது. 2021-01-18 அன்று பார்க்கப்பட்டது.
6. ↑
7. ↑

வெளி இணைப்புகள்
---------------

Official Yogesh Samsi Website

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* ஜெர்மனி

 |
| கலைஞர் | 
* MusicBrainz

 |
| மற்றவை | 
* Europeana
* IdRef

 |
**இடைசெவல்** (Idaiseval ) என்பது இந்தியாவின், தமிழ்நாட்டின், தூத்துக்குடி மாவட்டம், கோவில்பட்டி ஊராட்சி ஒன்றியத்தில் அமைந்துள்ள ஒரு சிற்றூர் ஆகும்.

ஊரின்சிறப்பு
------------

கு. அழகிரிசாமி, கி. ராஜநாராயணன் ஆகிய எழுத்தாளர்கள் இந்த ஊரைச் சேர்ந்தவர்களாவர்களாவர். கி. இராஜநாராயணன் தன் எழுத்துகளில் இந்த ஊரைப்பற்றி, இது கரிசல் பூமி என்றும், 
இந்த ஊருக்கு கிழக்கே *குருமலை* என்கிற *சஞ்சீவி மலை* உள்ளது. இந்த மலையானது அனுமன் சஞ்சீவி மலையை கொண்டுவரும்போது அதில் இருந்து பீய்ந்து விழுந்த ஒரு துண்டாம் என்றும், இந்த ஊரில் மூன்று மொழிகள் பேசும் மக்கள் வாழ்கின்றனர். அவர்கள் ஆந்திரத்தில் இருந்து தெற்கே குடியேறிய தெலுங்கர்கள், கர்நாடகத்தில் இருந்து தெற்கே குடியேறிய கவுடர், தமிழர்களான ஆதி திராவிடர்கள் என்றும் குறிப்பிடுகிறார்.

மக்கள்வகைப்பாடு
---------------

இந்த ஊரானது கோவில்பட்டியில் இருந்து 12 கிலோமீட்டர் தொலைவிலும், மாவட்டத்தின் தலைநகரான தூத்துக்குடியில் இருந்து 57 கிலோமீட்டர் தொலைவிலும் மாநிலத் தலைநகரான சென்னையில் இருந்து 602 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 850 வீடுகள் உள்ளன. கிராமத்தின் மொத்த மக்கள் தொகையானது 3024 ஆகும். இதில் ஆண்கள் எண்ணிக்கை 1533, பெண்களின் எண்ணிக்கை 1491 என உள்ளது. மக்களின் கல்வியறிவு விகிதமானது 75.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்
--------

1. ↑   நூல்- வேட்டி, கி. இராஜநாராயணன், கட்டுரை- எங்கள் ஊர், பக்கம்- 99 100, வெளியீடு- அன்னம், தஞ்சாவூர், மூன்றாம் பதிப்பு 2007
2. ↑
நுழைவாயில்
**பெருமகளூர் சோமநாதசுவாமி கோயில்** தஞ்சாவூர் மாவட்டத்தில் அமைந்துள்ளது. இக்கோயிலின் திருப்பணி தற்போது (மே 2015) நடைபெற்றுக்கொண்டிருக்கிறது.

அமைவிடம்
--------

தஞ்சாவூர் மாவட்டம் பேராவூரணியிலிருந்து தென்கிழக்கே 15 கிமீ தொலைவில் அமைந்துள்ளது.  ரெட்டவயல் என்னுமிடத்தின் அருகே இக்கோயில் உள்ளது.

மூலவர் சிறப்பு
--------------

இக்கோயிலில் மூலவர் விடங்க வடிவாக உள்ளார். ’விடங்கன்’ என்றால் சிற்பியால் உளி கொண்டு செதுக்கப்படாத வடிவமாகும். உளிபடாத மூர்த்தியை சுயம்புலிங்க மூர்த்தி என்றழைப்பர். இக்கோயிலில் மூலவராய் உள்ள சோமநாத சுவாமி தாமரைத்தண்டாக இருந்து இறைவனாக மாறியவர் என்பது தொன் நம்பிக்கை. திருப்பணியின் காரணமாக கோயிலின் சிற்பங்கள் தனியாக ஒரு அறையில் வைக்கப்பட்டு வழிபாடு நடத்தப்படுகிறது. கோயில் வளாகத்தின் பின்புறம் ஒரு விநாயகர் கோயிலும், பிடாரி கோயிலும் உள்ளன.

மற்றொரு சிறப்பு
---------------

இக்கோயிலின் தென் பிரகாரத்தில் சில ஆண்டுகளுக்கு முன்பு ஒரு தென்னங்கன்றை பயிரிட நட்டுவைத்தனர். கன்று வளரத்தொடங்கியது. பின்னர், சில மாதங்களில் அதே இடத்தில் இன்னொரு கன்று பூமிக்கு மேல் துளிர்த்து வளரத் தொடங்கியது. சில மாதங்கள் கடந்ததும் மேலும் ஒரு தென்னங்கன்று அதே இடத்தில் வளரத்தொடங்கியது. இவ்வாறாக அங்கு ஒரே இடத்தில் ஐந்து தென்னை மரங்கள் ஒரே இடத்தில் வளர்கின்றன.

கல்வெட்டு
---------

இக்கோயிலில், தஞ்சாவூரை ஆட்சி செய்த மராட்டிய மன்னரான பிரதாபசிம்மன் காலத்தில் கொடை அளித்த செய்தியைக் கொண்ட மராத்திய மொழி மற்றும் மோடி எழுத்தில் அமைந்த கல்வெட்டு அண்மையில் கண்டுபிடிக்கப்பட்டது.

வெளி இணைப்புகள்
---------------

* தினமலர் கோயில்கள்

மேற்கோள்கள்
-----------

1. 1 2 3   சந்திர தோஷம் நீக்கும் சோமநாதசுவாமி, தினத்தந்தி வெள்ளி மலர், 10.4.2015
2. ↑   திருக்கோயில்கள் வழிகாட்டி, தஞ்சாவூர் மாவட்டம், தமிழ்நாடு அரசு இந்து சமய அறநிலையத்துறை, 2014
3. ↑   பெருமகளூரில் மோடி கல்வெட்டு கண்டெடுப்பு, தினமணி, 21 ஏப்ரல் 2019
4. ↑   Maratha-period inscription found, The Hindu, 21 April 2019

படத்தொகுப்பு
------------

* 
* 
* 
* 
* 
* 
*
**டி. எஸ். பொன்னுசாமி** (பிறப்பு: டிசம்பர் 22 1946) மலேசியாவில் எழுத்தாளர்களுள் ஒருவராவராவார். தீப்பொறி எனும் புனைப்பெயரால் நன்கறியப்பட்ட இவர் ஒரு பத்திரிகையாசிரியராவார். தீவிரச் சமுதாயச் சிந்தனையுள்ள கவிஞர். "உயர்வோம்" இதழில் பொறுப்பாசிரியராகவும், பொன் பாவலர் மன்றத்தின் தலைவராகவும் இருந்துள்ளார்.

எழுத்துத் துறை ஈடுபாடு
----------------------

1965 முதல் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள், வானொலிக் கட்டுரைகள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. அதிகமாக இசைப்பாடல்கள் எழுதியுள்ளார், அவை உள்ளூர்ப் பாடகர்களால் அரங்கேற்றப்பட்டுள்ளதோடு இசைநாடா, குறுந்தட்டு வடிவங்களும் பெற்றுள்ளன.

நூல்கள்
-------

#### கவிதைத் தொகுப்புகள்

* "தீப்பொறி";
* "தீப்பொறி இரணடாம் தொகுதி"
* "தீப்பொறியின் உள்ளூர்ப் பாடல்கள்"
* "இந்திய ரயில் பயணங்கள்" (பயணக் கட்டுரை)
* "கோம்பாக் ஆறு"
* "கவியரங்கில் ஒரு கவிஞர்" (கவிதைகள் தொகுப்பு).

பரிசில்களும், விருதுகளும்
-------------------------

* "தீப்பொறி" விருது மலேசியத் திராவிடர் கழகம்
* கூட்டுறவுச் சங்கக் கவிதைப் போட்டி (1998) உட்படப் பல போட்டிகளில் பரிசுகள் பெற்றுள்ளார்.
* டான் ஸ்ரீ ஆதிநாகப்பன் விருது - மலேசியத் தமிழ் எழுத்தாளர் சங்கம் (1983)

உசாத்துணை
---------

* மலேசியத் தமிழ் எழுத்துலகம் தளத்தில் டி. எஸ். பொன்னுசாமி பக்கம் பரணிடப்பட்டது 2016-03-04 at the வந்தவழி இயந்திரம்
**அணைப்பட்டி பாறை ஓவியங்கள்**, தமிழ்நாட்டின் மதுரை மாவட்டத்தில் உள்ள அணைப்பட்டி என்னும் ஊரில் அமைந்துள்ள சித்தர் மலையில் உள்ள குகையொன்றில் தீட்டப்பட்டுள்ள பாறை ஓவியங்கள் ஆகும். இக்குகைக்கு அருகில் சமணக் குகை ஒன்றும் உள்ளது. இங்குள்ள ஓவியங்களில் குதிரை, மான் என்பன உள்ளிட்ட விலங்கு உருவங்களும், மனித உருவமும், வண்டியொன்றின் உருவமும் தீட்டப்பட்டுள்ளன. ஒரு ஓவியத்தில் குதிரை மீது ஏதோ இருக்கும் காட்சி வரையப்பட்டுள்ளது. குதிரை மீது இருப்பது மனிதனாக இருக்கலாம் என்று கருதப்படுகிறது. ஓவியம் சிவப்பு நிறத்தில் வரையப்பட்டுள்ளது.

காலம்
-----

இது வரலாற்றுக் காலத்துக்கு முந்தியதாக இருக்கக்கூடும் என்ற கருத்தும், இல்லை, இது வரலாற்றுக் காலத்துக்கு உரியது என்ற கருத்தும் நிலவுகிறது.

மேற்கோள்கள்
-----------

1. 1 2  பவுன்துரை, இராசு. 2001, பக். 73
2. ↑  Dayalan, D. Rock Art in Tamil Nadu and its Archaeological Perspective, p. 11

உசாத்துணைகள்
------------

* பவுன்துரை, இராசு. தமிழகப் பாறை ஓவியங்கள், மெய்யப்பன் தமிழாய்வகம், சிதம்பரம், 2001.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
**பெரும்பாவூர் ஜி. ரவீந்திரநாத்** (Perumbavoor G. Raveendranath) கேரளாவின் எர்ணாகுளத்தின் பெரும்பாவூர் பகுதியைச் சேர்ந்த இந்திய இசைக்கலைஞராவார். இவர் ஒரு கருநாடக இசைக்கலைஞராக நன்கு அறியப்பட்டவர். இவர் இப்போது திருவனந்தபுரத்தில் வசிக்கிறார். இவரது படைப்புகளில் எப்போதும் ஆழமாக வேரூன்றிய | கர்நாடக தொடர்பு இருக்கிறது.

இசையமைப்பாளர்
-------------

இரவீந்திரநாத் மலையாளத்தில் "*இன்னேல்*", "*சினேகம்*", "*தூவானத்தும்பிகள்*" போன்ற பல படங்களுக்கு இசையமைத்துள்ளார்.  பத்மராஜன் இயக்கிய *இன்னேல்* படத்திற்காக சிறந்த இசை இயக்குனருக்கான கேரள மாநில திரைப்பட விருதை வென்றார்.  மலையாளத்தில் சிறந்த பக்தி இசைப்பாடல்களை உருவாக்க "தரங்கனி ஸ்டுடியோ" என்ற இசையரங்கத்தை நிறுவி கே.ஜே.யேசுதாசுடன் சேர்ந்து, *திரிமதுரம்* என்ற இசைத்தொகுப்பை வெளியிட்டார்.

சொந்த வாழ்க்கை
--------------

வழக்குறைஞர் வி.ஆர். கோபாலபிள்ளை, பார்கவி அம்மா ஆகியோருக்கு இளைய மகனாக 1944 சனவரி 5 அன்று பிறந்தார். தனது ஒன்றரை வயதில் தனது தந்தையை இழந்தார். காலடி சிறீ சங்கரா கல்லூரியில் வேதியியலில் இளங்கலை முடித்துள்ளார். சோபா மேனன் என்பவரை மணந்த இவருக்கு 2 குழந்தைகள் இருக்கின்றனர்.

குறிப்புகள்
-----------

1. ↑  "I have my own style of rendering". *தி இந்து*. 2008-07-11. Archived from the original on 2008-07-15.. பார்த்த நாள்: 2009-10-18.
2. ↑  "Malayalam Songs Composer - Perumbavoor G Ravindranath". Malayalasangeetham.info. 2009-04-16 அன்று மூலம் பரணிடப்பட்டது. 2009-10-18 அன்று பார்க்கப்பட்டது.
3. ↑  "Kerala State Film Awards". The Information & Public Relations Department of Kerala. 2009-11-19 அன்று மூலம் பரணிடப்பட்டது. 2009-10-18 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Perumbavoor G. Raveendranath
* Perumbavoor G. Raveendranath at MSI

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**வண்ணார மாடன்** என்பவர் தமிழகத்தில் வணங்கப்படும் காவல் தெய்வங்களில் ஒருவர் ஆவார்.

வரலாறு
------

வண்ணாரமாடன் குறித்து நிலவும் செவிவழிக் கதை பின்வருமாறு; சில நூற்றாண்டுகளுக்கு முன்பு ஒரு அரசர் ஆட்சி செய்து வந்தார். அவருக்கு நீண்ட நாட்களாக குழந்தை இல்லாத நிலையில் ஒரு பெண் குழந்தை பிறந்தது. ஆனால் ஆண் குழந்தை இல்லையே என்று அரசர் வருத்தப்பட்டார். ஆனால் அடுத்த சிலகாலத்திற்குப் பிறகு அரசியாருக்கு ஒரு ஆண் குழந்தை பிறந்தது. அந்த ஆண் குழந்தைக்கு முண்டுசாமி என பெயரை வைத்து வளர்த்தனர். இந்நிலையில் எதிர்பாராதவிதமாக அரசரும் அரசியும் மரணமடைந்தார்கள். இதனால் முண்டு சாமியின் சகோதரி முண்டு சாமியை அரசனாக்க முயற்சி செய்தார். அதே நேரம் அரசாட்சிக்கு ஆசைப்பட்ட முண்டு சாமியின் உறவினர்கள் முண்டு சாமியையும் அவனுடைய சகோதரியையும் கொன்று விட்டு ஆட்சியை அபகரிக்க திட்டம் திட்டினர். உறவுக்காரர்கள் சூழ்ச்சியை அறிந்தார் முண்டு சாமியின் சகோதரி தன் தம்பியை அழைத்துக் கொண்டு அரண்மனையை விட்டு யாருக்கும் தெரியாமல் வெளியேறினாள்.

எங்கு போவது என்ன செய்வது என்று எதுவுமே தெரியாமல் நெடுந்தூரம் நடந்து அவர்கள் களைப்படைந்தனர். அப்போது அருகில் தென்பட்ட ஆற்றுக்குச் சென்று தண்ணீர் அருந்தலாம் என ஆற்றை நோக்கிச் சென்றனர். ஆனால் ஆற்றை அடைவதற்கும் இருவரும் மயங்கி விழுந்தனர். அந்த ஆற்றில் துணி துவைக்க வரும் சலவைத் தொழிலாளியான குயிலான் என்பவர் அங்கு மயங்கிய நிலையில் உள்ள இருவரையும் கண்டு அவர்களைக் காப்பாற்றினார். அவர்களிடம் யார் என்று விசாரித்தார் குயிலான் ஆனால் முண்டு சாமியும் அவருடைய சகோதரியும் தாங்கள் யார் என்ற உண்மையை அவரிடம் தெரிவிக்காமல் அனாதைகள் என்றனர்.
இதன்பின்னர் அவர்களை தன்னுடைய வீட்டிற்கு அழைத்துச் சென்று அவர்களுக்கு துணிகளை சலவை செய்யும் வேலை கொடுத்து இருக்க இடமும் கொடுத்தார். குயிலானுக்கு சிவ பொலிவு என்ற வயதுக்கு வந்த அழகான மகள் இருந்தாள். அவளும், முண்டு சாமியும் காதலிக்க தொடங்கினார்கள். ஒருநாள் இந்த விஷயம் குயிலைனுக்கு தெரிந்தது விட்டது. உண்ட வீட்டுக்கு ரெண்டகம் செய்து விட்டானே இவனை சும்மா விடக்கூடாது என்று முண்டு சாமியின் மீது கோபம் கொண்டார் குயிலான். இவர்களின் காதலை பிரிப்பதற்கு எவ்வளவோ முயற்சி செய்தார் ஆனால் அது முடியாமல் போனது. அதனால் முண்டு சாமியையும் அவரடைய சகோதரியையும் திட்டமிட்டு கொலை செய்தார். இந்த நிகழ்வு நடந்த சில நாட்களுக்கு பிறகு, குயிலானுக்கு பல துர்சகுணங்கள் ஏற்பட்டன. இதற்கெல்லாம் காரணம் இறந்துபோன முண்டு சாமி தான் என்று எண்ணி முண்டு சாமிக்கு ஒரு கோயிலை எழுப்பி அவனுக்கு வண்ணாரமாடன் என்ற பெயரை வைத்து தெய்வமாக வணங்க ஆரம்பித்தார் குயிலான். இப்படி உருவானதுதான் வண்ணார மாடன் சாமி ஒரு காதலுக்காக உயிரை விட்ட முண்டு சாமியை மக்கள் இன்றும் தெய்வமாக வழிபட்டு வருகிறார்கள்.

ஆதாரங்கள்
---------

1. ↑   *வண்ணார மாடன் கதை*. 2021. Archived from the original on 2022-02-20.. பார்த்த நாள்: 2022-02-20.
2. ↑   *மாடன் வரலாறு*. .
**உதயை மு. வீரையன்** (பிறப்பு: மே 1, 1942) என்பவர் ஒரு தமிழ் கவிஞர், நாடக ஆசிரியர் கட்டுரை எழுத்தாளராவார்.

வாழ்க்கை
--------

வீரையன் திருவாரூர் மாவட்டம் திருத்துறைப்பூண்டி வட்டம் உதயமார்த்தாண்டபுரத்தில் முத்துராமன், இராக்கம்மாள் ஆகியோருக்கு மகனாக பிறந்தார். இவர் உதயமார்த்தாண்டபுரத்திற்கு அண்மையில் உள்ள பெருமழை எனும் ஊரில் வாழ்ந்த பெருமழைப் புலவர் பொ. வே. சோமசுந்தரமனாரிடம் உதவியாளராகப் பணியாற்றி அவரிடம் தமிழ் கற்றார். இவர் தொடக்க கல்வியை நாச்சிகுளத்திலும், நடுநிலைக் கல்வி இடையூரிலும், உயர்நிலைக் கல்வியை திருத்துறைப்பூண்டியிலும், கல்லூரிக் கல்வி திருவையாறு அரசர் கல்லூரியிலும், தொடர்ந்து சென்னைப் பல்கலைக்கழகத்தில் முதுகலைப் பட்டமும், அண்ணாமலைப் பல்கலைக்கழகத்தில் பி.எட் பட்டமும், மதுரை காமராஜர் பல்கலைக்கழகத்தில் "இதழியல்' சான்றிதழும் பெற்றார். முதலில் பள்ளி ஆசிரியராக தம் பணியைத் தொடங்கிய இவர் கவிஞராக, நாடக ஆசிரியராக, கட்டுரையாளராகத் தமிழ் இலக்கிய உலகில் உள்ளார். இவர் பாரத ஸ்டேட் வங்கி இலக்கியப் பரிசு, பொற்கிழிக் கவிஞர் எனும் பட்டம், உலகத்தமிழ் மன்றப் பரிசு, பெரியார் கவிதைப் போட்டி பரிசு, எனப் பல பரிசுகள் பெற்றுள்ளார்.

படைப்புகள்
----------

* இவர் தன் 18 ஆம் வயதில் 'உணர்ச்சி கொள்வீர்' என்ற மரபு கவிதையைத் எழுதி பாரதிதாசனின் குயில் இதழில் வெளிவந்து பாரதிதாசனால் பாராட்டப்பெற்றவர்.
* இவர் தினமணி நாளிதழில் எழுதிய ' சோழவளநாட்டின் சோகம்', ' கல்வியில் மாற்றம் காலத்தின் கட்டாயம்', போன்ற கட்டுரைகள் இவருக்குப் பெருமையைத் தேடித்தந்தன.

### கவிதைத் தொகுப்புகள்

* மூன்று முத்துக்கள்
* அக்னிக் குஞ்சுகள்
* தீர்ப்புகள் எழுதுகிறேன்
* உனக்காகப் பாடுகிறேன்
* கேள்விக் குறிகள்
* தேடித் தேடி
* வரமும் சாபமும்
* நீதியின் முன்.

### கட்டுரை நூல்கள்

* பாதையும் பயணமும்
* உரிமைக் குரல்
* மானிட விடுதலை நோக்கி-2001

மேற்கோள்களும் உசாத்துணைகளும்
----------------------------

1. ↑  "நல் வரவு: பாதையும் பயணமும்". *Hindu Tamil Thisai*. 2021-04-06 அன்று பார்க்கப்பட்டது.
2. ↑  "உதயை மு. வீரையன் நேர்காணல்". *செவ்வி*. இணைய உதயம். 2012-06-01 அன்று மூலம் பரணிடப்பட்டது. 16 ஏப்ரல் 2017 அன்று பார்க்கப்பட்டது.

* தினமணி நாளிதழ். 27.3.17
**உதவிப் பேராசிரியர்** (*Assistant Professor*) என்பது, முக்கியமாக அமெரிக்கா மற்றும் கனடாவில் உள்ள பல்கலைக்கழகங்கள் அல்லது கல்லூரிகளில் பயன்படுத்தப்படும் இணைப் பேராசிரியரின் தரத்திற்குக் கீழே உள்ள ஒரு பேராசிரியர்களுக்கான கல்வித் தரநிலையாகும். இந்தியப் பல்கலைக்கழகங்கள் மற்றும் கல்லூரிகளிலும் இந்த தர நிலையே பின்பற்றப்படுகிறது.

கண்ணோட்டம்
----------

உதவிப் பேராசிரியர் எனும் கல்லூரிகளில் ஆசிரியத் தொடக்க நிலை பொதுவாக முனைவர் பட்டம் பெற்ற பிறகு வழங்கப்படுகிறது. பொதுவாகப் பல ஆண்டுகள் ஒன்று அல்லது அதற்கு மேற்பட்ட முநிநிலை ஆய்வாளர் பதவிகளை வகித்த பிறகு வழங்கப்படுகிறது.  இது பெரும்பாலான பல்கலைக்கழகங்களில் இணைப் பேராசிரியர் பதவிக்குக் கீழ் நிலையில் உள்ள நிலையாகும். மேலும் பெரும்பாலான பொதுநல வாயப் பல்கலைக்கழகங்களில் விரிவுரையாளர் பதவிக்குச் சமமானதாகும். அமெரிக்க ஐக்கிய நாடுகளில் உதவிப் பேராசிரியர் என்பது ஆசிரியப் பணிக்கால நிலையில் பெரும்பாலும் முதல் நிலையாக உள்ளது. பொதுவான பேராசிரியர் வரிசையானது உதவிப் பேராசிரியர், இணைப் பேராசிரியர் மற்றும் பேராசிரியர் என முன்னேற்ற நிலையினை கொண்டுள்ளது. 7 ஆண்டுகள் உதவிப் பேராசிரியர்கள் பணிக்காலத்தை நிறைவு செய்தவர் இணைப் பேராசிரியராகப் பதவி உயர்வு பெறலாம்.

நூற்றுக்கணக்கான விண்ணப்பதாரர்களுடன், காலியாக உள்ள பணிக்கால உதவிப் பேராசிரியர் பணியிடங்களுக்கு அதிக தேவை உள்ளது. முனைவர் பட்டம் பெற்றவர்களில் 20% க்கும் குறைவானவர்கள் பட்டப்படிப்புக்குப் பிறகு உதவிப் பேராசிரியர் பதவிக்கு மாறுகிறார்கள்.

ஒப்பீடு
-------

அட்டவணை பாரம்பரிய முக்கிய அமைப்புகளின் பரந்த கண்ணோட்டத்தை அளிக்கிறது, ஆனால் இந்த அமைப்புகள் அல்லது பிற தலைப்புகளின் கலவையைப் பயன்படுத்தும் பல்கலைக்கழகங்கள் உள்ளன. பொதுநல வாய நாடுகளில் உள்ள சில பல்கலைக்கழகங்களும் காமன்வெல்த் முறைக்குப் பதிலாக வட அமெரிக்க முறையை முழுவதுமாக ஏற்றுக்கொண்டன.

| வட அமெரிக்க அமைப்பு | காமன்வெல்த் அமைப்பு |
| --- | --- |
| பேராசிரியர்(உயர்நிலை, புகழ்பெற்ற பேராசிரியர் அல்லது அதற்குச் சமமானவர் உட்பட) | பேராசிரியர் |
| பேராசிரியர் | *ரீடர்* (முக்கியமாக ஐக்கிய இராச்சியம்) அல்லது இணைப் பேராசிரியர் (முக்கியமாக ஆத்திரேலியா, நியூசிலாந்து, தென்னாப்பிரிக்கா, இந்தியா, தென்கிழக்கு ஆசியா, அயர்லாந்து) |
| இணைப் பேராசிரியர் | மூத்த விரிவுரையாளர் அல்லது முதன்மை விரிவுரையாளர் |
| **உதவி பேராசிரியர்** | விரிவுரையாளர் |

* 
*

மேற்கோள்கள்
-----------

1. ↑  "The Transition from Graduate Student to Assistant Professor". *career.berkeley.edu* (ஆங்கிலம்). 2022-06-11 அன்று மூலம் பரணிடப்பட்டது. 2017-08-18 அன்று பார்க்கப்பட்டது.
***லட்சுமி சுருதி செட்டிப்பள்ளி*** (பிறப்பு 12 ஜூன் 1996) இந்தியாவின் தமிழ்நாட்டைப் பூர்விகமாகக் கொண்ட சுவர்ப்பந்து வீராங்கனையும் தொழில் முனைவோருமாவார், தேசிய மற்றும் சர்வதேச அளவில் சுவர்ப்பந்து விளையாட்டில் பல்வேறு பட்டங்களை வென்றுள்ள இவர் தனது பதினேழு வயதிலிருந்தே தொழில்முறை சுவர்ப்பந்து விளையாடியுள்ளார். ஆகஸ்ட் 2013 ஆம் ஆண்டு நிலவரப்படி உலக தரவரிசையில் 145 வது இடத்தைப் பிடித்துள்ளார்.

லட்சுமி சுருதி, 12 ஜூன் 1996 அன்று சென்னையில் வெற்றிகரமான மற்றும் தலைமுறைகளாக சுரங்கம், உலகளாவிய வர்த்தகம் மற்றும் முதலீடுகளில் தொழில் செய்யும் குடும்பத்தை சேர்ந்த சுரேஷ் மற்றும் வைஷ்ணவி செட்டிப்பள்ளி ஆகியோருக்கு மகளாகப் பிறந்துள்ளார். இவரது பன்னிரெண்டாம் வயதிலிருந்தே சுவர்பந்து விளையாடத் தொடங்கியுள்ளார். மெட்ராஸ் கிரிக்கெட் கிளப்பில் தனது ஸ்குவாஷ் வாழ்க்கையைத் தொடங்கியுள்ள இவர் பின்னர் தனது பயிற்சியை தேசிய பயிற்சியாளர் சைரஸ் போஞ்சாவின் கீழ் சென்னையில் உள்ள ICL-TNSRA ஸ்குவாஷ் அகாடமியில் பயிற்சி எடுக்க ஆரம்பித்துள்ளார். சுருதி, சென்னையில் உள்ள ஆண்டாள் வெங்கடசுப்பாராவ் மெட்ரிக் மேல்நிலைப்பள்ளியில் தனது பள்ளிப்படிப்பை முடித்துள்ளார்.

விருதுகள்
---------

* தேசிய மற்றும் சர்வதேச ஸ்குவாஷ் போட்டிகளில் அவர் சிறப்பாக செயல்பட்டதற்காக "ஆண்டின் சிறந்த தடகள வீராங்கனை" என்ற விருதைப் பெற்றுள்ளார்.
* டெல்லியில் நடைபெற்ற அகில இந்திய பஞ்ச் லாயிட்ஸ் போட்டியில் அணி பிரிவில் தங்கம் வென்றுள்ளார்.
* 2012 ஆம் ஆண்டில் ஐரோப்பிய சர்க்யூட்டில் 30 ரன்களை எட்டிய சுருதி, ஸ்லோவாக் ஜூனியர் ஓபனில் வெள்ளி வென்ற முதல் இந்திய வீரராவார்.
* பின்லாந்து ஜூனியர் ஓபனில் வெண்கலப் பதக்கத்தை வென்றுள்ளார்.
* சென்னை ஜூனியர் ஓபனில் தங்கப் பதக்கம் மற்றும்
* ஆந்திர ஓபனில் வெள்ளியை வென்றுள்ளார்.
* ஆஸ்திரேலிய ஜூனியர் ஓபன்,
* ஸ்பானிஷ் ஜூனியர் ஓபன் மற்றும்
* இந்திய ஜூனியர் ஓபன் ஆகியவற்றில் முதல் ஐந்து இடங்களைப் பிடித்துள்ளார்.

தனது பதினேழாவது வயதில் தொழில்முறை சுவர்பந்து சங்கத்தில் நுழைந்த ஒரு வருடத்திற்குள்ளாகவே அவரது தொழில் வாழ்க்கையின் அதிகபட்சமாக எண்ணிக்கையான 145 ஐ பிடித்துள்ளார்.

பின்னர் அவர் அமெரிக்காவிற்கு குடிபெயர்ந்தார், அங்கு அவர் வாஷிங்டன் டிசியில் உள்ள ஜார்ஜ் வாஷிங்டன் பல்கலைக்கழகத்தில் தனது பட்டப்படிப்பை முடித்துள்ளார், நிறுவன அறிவியலில் பட்டப்படிப்பைப் படிக்கும் போதும் அந்தபல்கலைக்கழகத்தில் பல்கலைக்கழக சார்பில் விளையாடும் வீரராக இருந்துள்ளார்.

மேற்கோள்கள்
-----------

1. ↑  "I Want To Be The Best". Dc-epaper.com. 20 October 2013 அன்று மூலம் பரணிடப்பட்டது. 2013-10-19 அன்று பார்க்கப்பட்டது.
2. ↑  "Different Strokes". Dc-epaper.com. 2013-10-19 அன்று பார்க்கப்பட்டது.

* https://archive.today/20131017095914/http://www.dc-epaper.com/PUBLICATIONS/DC/DCC/2013/10/17/ArticleHtmls/I-WANT-TO-BE-THE-BEST-171020013120013. shtml? பயன்முறை=1
* 
* 
* https://www.facebook.com/lakshmishrutisettipalli/photos/rpp.655113281187072/2393905813974468/?type=3&theatre
* 
* https://archive.today/http://www.dc-epaper.com//PUBLICATIONS/DC/DCC/2013/10/17/ArticleHtmls/DIFFERENT-STROKES-17102013101004.shtml? பயன்முறை=1http://archive.today/GrF4Mhttp://archive.today/http://www.dc-epaper.com/PUBLICATIONS/DC/DCC/2013/10/17/ArticleHtmls/I-WANT-TO- BE-The-BEST-17102013112003.shtml? பயன்முறை=1
சந்தையில் விற்கப்படும் அணுவிசை நுண்ணோக்கியின் அமைப்பு
அணுவிசை நுண்ணோக்கி
அணுவிசை நுண்ணோக்கியின் கருத்து விளக்கப்படம். அணுப் புறவிசையால் நீட்டுக்கோல் வளையும் பொழுது அதன் மீது படும் சீரொளி விலகும். அதனை ஓர் ஒளியுணர் இருமுனையக் கருவி (ஒளியீரி)(photodiode) அலசும். ஆய்வு செய்ய வேண்டிய பொருளை சிறிது சிறீதாக மிகத்துல்லியமாக நகர்த்த மின்தகைவுக் (piezoelectric) கருவிகள் பயன்படுத்தப்படுகின்றன.
**அணுவிசை நுண்ணோக்கி** (Atomic force microscopy, AFM) அல்லது **வருடு அணுவிசை நுண்ணோக்கி** (scanning force microscopy (SFM)) என்னும் கருவி, ஒரு பொருளின் பரப்பின் மீது அமைந்துள்ள அணுக்களின் அடுக்கத்தைக் கூட துல்லியமாகக் காட்ட வல்ல நுண்ணோக்கிக் கருவி. மிகத் துல்லியமாக நானோமீட்டர் அளவைவிடச் சிறிய அளவில் அமைந்த அமைப்புகளைக்கூட காட்டவல்லது. ஒரு பொருளின் மீது ஒளிவீசி, ஒளியை வில்லைகளால் குவியச்செய்து பெரிதாக்கிக் காட்டவல்ல பொது ஆய்வக ஒளிநுண்ணோக்கிகளை விட ஆயிரக்கணக்கான மடங்கு பெரிதாக்கிக் கூர்மையுடன் (துல்லியத்துடன்) காட்டவல்லது.

அடிப்படையில் இது எவ்வாறு இயங்குகின்றது என்பதைக் கீழ்க்காணுமாறு எளிமைப்படுத்திக் கூறலாம். ஒருசில மில்லிமீட்டர் நீளம் கொண்ட நீண்ட தகடு போன்ற நீட்டுக்கோலின் (cantilever) முடிவில் மிகமிகக் கூர்மையான நுனியுடைய முள் போன்ற பகுதி ஒன்று பொருத்தப்பட்டிருக்கும். இந்த முள் பெரும்பாலும் சிலிக்கான படிகத்தால் ஆனது. நாம் ஆய்வு செய்ய வேண்டிய அல்லது நோக்க வேண்டிய பொருளின் மீது இந்த முள் போன்ற பகுதி தடவிச் செல்லுமாறு அமைக்கப்பட்டிருக்கும். அப்படி அக் கூர்நுனி தடவிச் செல்லும்பொழுது, தடவும் பொருளில் உள்ள அணுக்களுக்கும் கூர்மையான முள்ளில் உள்ள அணுக்களுக்கும் இடையே ஏற்படும் விசையால் நீட்டுக்கோல் வளையும். இந்த வளைசலைத் துல்லியமாக சீரொளி (லேசர்) கொண்டு அளக்கலாம். இப்படிப் பரப்பின் மீது உள்ள அணுக்களுக்கும் கூர்நுனி (முள்) அணுக்களுக்கும் இடையே விசைப்புலத்தால் நிகழும் வினைகளை (நீட்டுக்கோல் வளைவது போன்றவை) அளப்பதால் பரப்பின் அமைப்பைத் துல்லியமாக அறியலாம்.

அணுக்களுக்கிடையே அவற்றில் உள்ள எதிர்மின்னிகளாலும் கருவில் உள்ள நேர்மின்னிகளாலும் பல்வேறுவகையான மின்னியல், மின்காந்த விசைகளும், வாண்டர்வால் விசைகளும் (van der Waals forces), நுண்குழாய் விசைகளும் (capillary forces), மிக அரிதாக அறியப்படும் மிக நுட்பமான காசிமிர் விசைகளும் (Casimir forces) எனப் பல்வேறு விசைகளால் கூர்நுனி ஈர்ப்பு விசைக்கோ விலக்கு விசைக்கோ உட்படும். இதனால் வளையும் நீட்டுக்கோல் ராபர்ட் ஊக்கின் விதிப்படி வளைவைக்கொண்டு விசையைக் கணக்கிடலாம் ({\displaystyle \mathbf {F} =-k\mathbf {x} ,}).

 Electron micrograph of a used AFM cantilever image width ~100 micrometers (top) and ~30 micrometers (bottom)

மேற்கோள்கள்
-----------

1. ↑  "Measuring and Analyzing Force-Distance Curves with Atomic Force Microscopy". afmworkshop.com. .
2. ↑  Ohnesorge, Frank (1 January 1993). "True atomic resolution by atomic force microscopy through repulsive and attractive forces". *Science* **260** (5113): 1451–6. doi:10.1126/science.260.5113.1451. பப்மெட்:17739801. Bibcode: 1993Sci...260.1451O.
3. ↑  Giessibl, Franz (1 January 1996). "Atomic Resolution of the Silicon (111)-(7x7) Surface by Atomic Force Microscopy". *Science* **267** (5194): 68–71. doi:10.1126/science.267.5194.68. பப்மெட்:17840059. .
**உதா தேவி** (Uda Devi) 1857ஆம் ஆண்டு நடந்த இந்திய கிளர்ச்சியில் ஒரு வீராங்கனையாக இருந்தார். இவர் பிரித்தானிய கிழக்கிந்திய நிறுவனத்துக்கு எதிராக போராடினார்.

பின்னணி
-------

ஜான்சி ராணி போன்ற உயர் சாதி கதாநாயகிகளின் எதிர்ப்பு பங்களிப்புகளை உயர் சாதி வரலாறுகள் எடுத்துக்காட்டுகின்றன என்றாலும், பிரிட்டிசு காலனித்துவ ஆட்சியிலிருந்து சுதந்திரம் பெறுவதற்கான போர்களில் தேவி போன்ற தலித் எதிர்ப்பு போராளிகளும் இடம்பெற்றிருந்தார்கள் என்பதே உண்மை.  தேவி மற்றும் பிற பெண் தலித் பங்கேற்பாளர்கள் 1857 இந்திய கிளர்ச்சியின் வீரர்கள் அல்லது "தலித் வீரங்கனைகள்" என்று இன்று நினைவுகூரப்படுகிறார்கள்.  இவர், இராணி அசரத் மஹாலின் இராணுவத்தில் சிப்பாயாக இருந்த மக்கா பாசியை மணந்தார்.

படைப்பிரிவு
-----------

பிரிட்டிசு நிர்வாகத்துடன் இந்திய மக்களின் கோபம் அதிகரித்து வருவதைக் கண்ட அந்த மாவட்டத்தின் இராணியான பேகம் அசரத் மகால் 1857–58 கிளர்ச்சியின் போது தனது ஆதரவாளர்களோடு கிழக்கிந்தியக் கம்பெனிக்கு எதிராகப் போரில் ஈடுபட்டபோது இவரும் அவருக்கு ஆதரவாக இருந்தார். இவரது தலைமையில் ஒரு பெண்கள் இராணுவத்தை உருவாக்க பேகம் இவருக்கு உதவினார்.  ஆங்கிலேயர்கள் அவத்தை தாக்கியபோது, உதா தேவியும் இவரது கணவரும் ஆயுதமேந்திய எதிர்ப்பின் ஒரு பகுதியாக இருந்தனர். தனது கணவர் போரில் இறந்துவிட்டார் என்று கேள்விப்பட்டபோது, இவர் தனது இறுதிப் போரில் முழு பலத்துடன் ஈடுபட்டார்.

சிக்கந்தர் பாக் போர்
--------------------

உதா தேவி நவம்பர் 1857 இல் சிக்கந்தர் பாக் போரில் பங்கேற்றார். தனது படைப்பிரிவுக்கு கட்டளையிட்ட பின்னர், இவர் ஒரு மரத்தில் ஏறி பிரிட்டிசு வீரர்களை நோக்கி சுடத் தொடங்கினார். மறைந்திருந்து தாக்கும் இவரை நோக்கி துப்பாக்கிச் சூடு நடத்தப்பட்டது. இதில் இவர் இறந்தார்.

நினைவு
------

உத்தரப்பிரதேசத்தில் உள்ள பிலிபித் மாவட்டத்தின் பாசி (பாஸி என்றும் உச்சரிக்கப்படுகிறது) தலித் சமூகம், உதா தேவியின் தியாகத்தின் ஆண்டு நிறைவை நினைவுகூரும் வகையில் ஒவ்வொரு ஆண்டும் நவம்பர் 16 அன்று ஒன்று சேர்கின்றனர்.

மேற்கோள்கள்
-----------

1. ↑  Bates, Crispin; Carter, Marina (2017-01-02). *Mutiny at the Margins: New Perspectives on the Indian Uprising of 1857: Documents of the Indian Uprising*. SAGE Publications India. பன்னாட்டுத் தரப்புத்தக எண்:9789385985751. .
2. ↑  Gupta, Charu (2016-04-18). *The Gender of Caste: Representing Dalits in Print*. University of Washington Press. பன்னாட்டுத் தரப்புத்தக எண்:9780295806563. .
3. ↑  Narayan, Badri (2006). *Women Heroes and Dalit Assertion in North India: Culture, Identity and Politics*. SAGE Publications. பன்னாட்டுத் தரப்புத்தக எண்:978-0-7619-3537-7. .
4. ↑  Gupta, Charu (2007). "Dalit 'Viranganas' and Reinvention of 1857". *Economic and Political Weekly* **42** (19): 1739–1745.
5. ↑  Safvi, Rana (2016-04-07). "The Forgotten Women of 1857". *The Wire-GB*. 11 August 2016 அன்று மூலம் பரணிடப்பட்டது. 2016-06-19 அன்று பார்க்கப்பட்டது.
6. ↑  "Dalit group recalls its 1857 martyr Uda Devi". *The Times of India-GB*. 2015-11-16. 24 May 2017 அன்று மூலம் பரணிடப்பட்டது. 2017-04-15 அன்று பார்க்கப்பட்டது.
பண்டிட் நிரஞ்சன் ஹல்தாரின் திரிவேணி வீணை
**திரிவேணி வீணை** ( *Triveni veena* ) என்பது பண்டிட் கமல் கம்லேவுடன் இணைந்து பண்டிட் நிரஞ்சன் ஹல்தாரால் கண்டுபிடிக்கப்பட்டு காப்புரிமை பெற்ற ஒரு நரம்பிசைக்கருவியாகும். பண்டிட் நிரஞ்சன் ஹல்தார் அனைத்திந்திய வானொலியிலிருந்து (இந்தூர், மத்தியப் பிரதேசம் - இந்தியா) ஓய்வு பெற்ற மூத்த "ஏ" தர கலைஞர் ஆவார். இந்திய மற்றும் மேற்கத்திய பாரம்பரிய இசையில் 40 ஆண்டுகளுக்கும் மேலான அனுபவம் உள்ளவரான. ஆகாஷ்வானி, தூர்தர்ஷன் மற்றும் சங்கீத நாடக அகாதமிக்காக பல்வேறு கச்சேரிகள் மற்றும் பல நிகழ்ச்சிகளில் விசித்திர வீணை மற்றும் கித்தாரைக் கொண்டு இசை நிகழ்ச்சிகளை வழங்கியுள்ளார்.

நிரஞ்சன் வீணையைக் கண்டுபிடித்த பிறகு, ஒரு தனித்துவமான கருவியைக் கண்டுபிடிக்க பல்வேறு கருவிகளைக் கொண்டு ஆராய்ச்சி செய்தார். இது திரிவேணி வீணை எனப் பெயரிடப்பட்டது, (திரிவேணி என்றால் மூன்று ஆறுகள் ) ஏனெனில் இது 3 பொருட்களை (உலோகம், மரம் மற்றும் தோல்) ஒருங்கிணைத்து 3 இசைக்கருவிகளின் கலவையான தொனியை உருவாக்குகிறது

சான்றுகள்
---------

* 
* Ranjanveena website பரணிடப்பட்டது 2021-12-20 at the வந்தவழி இயந்திரம்
* 
*
**லட்சுமி ராஜரத்தினம்** (பிறப்பு: மார்ச் 27 1942, மறைவு: பிப்ரவரி 8, 2021) என்பவர் தமிழ் எழுத்தாளராவார். புதினங்கள், சரித்திரச் சிறுகதைகள், ஆன்மிகச் சொற்பொழிவுகளுக்குப் புகழ்பெற்றவர். இதுவரை 1,500 சிறுகதைகள், 300க்கும் மேற்பட்ட புதினங்கள், நூற்றுக்கும் மேற்பட்ட வானொலி நாடகங்கள், 15 சென்னை தொலைக்காட்சி நாடகங்கள், 3 தொலைக்காட்சி நெடுந்தொடர்கள், 3,500க்கும் மேற்பட்ட ஆன்மிகக் கட்டுரைகளை எழுதியுள்ளார். இசைத் துறையிலும் ஆர்வம் கொண்டு திருவையாறு தியாகராஜ ஆராதனை விழாவில் பாடியுள்ளார்.

குடும்பம்
---------

இவர் திருச்சியில் 1943 ஆண்டு ஆண்டு மார்ச் மூன்றாம் நாள் பிறந்தார். முனைவர் பட்டமும் வாங்கியவர். இதுவரை 2500 சொற்பொழிகள் செய்துள்ளார். திருவையாறு தியாகராஜ ஆராதனை, கோயம்புத்தூர், தஞ்சை என கச்சேரிகள் செய்துள்ளார். இவருக்கு ராஜஸ்யாமளா என்ற ஒரு மகள் உள்ளார். மகளின் நாட்டியத்துடன் இவர் பல முறை பாடியுள்ளார்.

விருதுகள்
---------

1991 இல் எழுத்துக்காகவும், 1993 இல் ஆன்மிகச் சொற்பொழிவுக்காகவும் காஞ்சி சங்கர மடத்தால் கவுரவிக்கப்பட்டார். 1999 இல் 'செந்தமிழ்ச் செல்வி' என்று ஸ்ரீகுக ஸ்ரீ வாரியார் விருதைப் பெற்றார். ஜனவரி 2002 இல் கொழும்பு இந்து மகா சபையில் இவருக்கு 'சொற்சுவை நாயகி' என்ற விருதினைப் பெற்றார். கலைமகள் பத்திரிக்கை இவருக்குச் சிறந்த எழுத்தாளர் விருதை ஜனவரி 2019 இல் கொடுத்தது. இவரின் *இதயக்கோயில்* நாவல் கலைமகள் நாராயணஸ்வாமி ஐயர் பரிசு பெற்றது.

குறிப்பிடத்தக்க நாவல்கள்
------------------------

* இதயக்கோயில்
* அகலிகை காத்திருந்தாள்
* பாட்டுடைத் தலைவி
* அவள் வருவாளா?
* என்னைக் கொன்றவன் நீ

மேற்கோள்கள்
-----------

1. ↑  "பிரபல எழுத்தாளர் லட்சுமி ராஜரத்னம் காலமானார்". *இந்து தமிழ்*. 16 February 2021 அன்று பார்க்கப்பட்டது.
2. ↑  "LAKSHMI RAJARATHNAM". *pustaka*. 16 February 2021 அன்று பார்க்கப்பட்டது.
3. ↑  "காலமாணார் எழுத்தாளர் லெட்சுமி ராஜரத்தினம்". தினமணி.. பார்த்த நாள்: 16 February 2021.
**மேலப்பாட்டம் வெங்கடாசலபதி கோயில்** தமிழ்நாட்டில் திருநெல்வேலி மாவட்டம், மேலப்பாட்டம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வெங்கடாசலபதி, ஸ்ரீதேவி-பூதேவி சன்னதிகளும், கருடாழ்வார், ஸ்ரீதேவி, பூதேவி உபசன்னதிகளும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. புரட்டாசி மாதம் சனிக்கிழமை முக்கிய திருவிழாவாக நடைபெறுகிறது. கார்த்திகை மாதம் திருக்கார்த்திகை திருவிழாவாக நடைபெறுகிறது. மார்கழி மாதம் வைகுண்ஏகாதசி திருவிழாவாக நடைபெறுகிறது. வைகானசம் ஆகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஓமாட்சி கிராமம் என்பது இராமநாதபுரம் மாவட்டம் திருப்புல்லாணி ஒன்றியத்திற்கு உட்பட்ட இன்றைய களக்குடி என்று அழைக்கப்பட்டு வரும் கிராமம் ஆகும். இந்த கிராமத்தில்தான் பார்வதி தாய் ஓமாட்சி காளியாக அவதாரம் எடுத்துள்ளார் என்பது புராண வரலாறு.

### **ஓமாட்சிகாளியாக அவதாரம் எடுத்த மங்களேஸ்வரி**

பாண்டிய மன்னர்களால் கட்டப்பட்ட திரு உத்திரகோசமங்கை மங்களநாதர் மங்களேஸ்வரி ஆலயம் உலக புகழ்பெற்ற ஒரு ஆண்மிகதளம் ஆகும், இந்த தளத்தில் சிவபெருமானும் உமாதேவியும் தங்களது ரிஷப வாகனத்தில் ஆகாய மார்க்காக பறந்து தங்களது ஊரான உத்தரகோசமங்கை திருத்தலத்துக்கு வந்து சேர்ந்தார்கள். தென்னாட்டை சுற்றிப்பார்த்த நிகழ்ச்சிகளைப் பற்றி மகிழ்ச்சியாக உரையாடிக் கொண்டிருந்தனர். அப்போது உமாதேவி விளையாட்டாக சிவபெருமானின் கண்களைப் பொத்தினார். இதனால் தென்னாடு இருண்டு போனது.

தென்னாட்டில் உள்ள அனைத்து உயிரினங்களும் கண்தெரியாமல் இருப்பிடம் இன்றி, உணவின்றி, பசியும் பட்டினியாக கிடக்க நேரிட்டது. இதனால் கோபம் கொண்ட சிவபெருமான் தன் மனைவி என்றும் பாராமல் பார்வதி தேவியை கருப்பு நிற ஓமாட்சி காளியாக போ என்று சாபமிடுகின்றார். சிவபெருமான் தன்னை சாபத்துக்கு உள்ளாக்கியதை அறிந்த பார்வதி தன் விசுவரூபத்தைக் காட்டி கோபம் கொண்டு சிவபெருமானை உத்திரகோச மங்கை திருத்தலத்தில் நடனச்சாலையில் நடனமாட போட்டிக்கு அழைத்தாள்.

இந்த நடனப்போட்டியில் நான் தோற்றால் காளியாகப் போக சம்மதிக்கிறேன் என்றாள். இதையடுத்து சிவனும், பார்வதியும் உத்தரகோச மங்கை திருத்தலத்தில் உள்ள நாட்டிய சாலையில் நடன போட்டியைத் தொடங்கினார்கள். நடனப்போட்டி மிகவும் விறுவிறுப்பாக நடந்தது. இந்த போட்டி நடனத்துக்கு திருமால், பிரம்மன், இந்திரன் முதலியோர் தீர்ப்பு கூறும் நடுவர்களாக இருந்தார்கள். சிவன், பார்வதி நடனத்தை கண்டுகளிப்பதற்கு வேண்டி சொர்க்கலோக வாசிகளும், பூலோகவாசிகளும் மற்றும் உயிரினங்களும் கூட்டம் கூட்டமாக உத்தரகோசமங்கைத் திருத்தலத்தில் கூடினார்கள்.

### **வீரக்குடும்பர் சுவாமிகள்**

வீரக்குடும்பர் சுவாமிகள் என்பவர் திரு உத்திரகோசமங்கையில் சித்தராக அவதரித்தவர் இவர் பிறந்த ஊரும் ஓமட்சி கிராமம் என்று கூறபடுகிறது, இந்த கிராமத்தில் பொது மக்கள்  நடுகல் வைத்து வழிபட்டு வருகின்றனர்.

#### **ருத்ராட்ச மரம்**

இந்த ஓமாட்சி கிராமத்தில் நைனார் ஆலயம் ஒன்றில்  ஒரு ருத்ராட்சம் மரம் ஒன்று வளர்ந்து வருகிறது இங்குதான் வீரக்குடும்பர் சுவாமிகள் தவம் இருந்ததாக வரலாறும் மக்களும் கூறிவருகின்றனர்.